Metode

Vi har valgt å ha ei kvalitativ tilnærming til problemstillingen ”Hvilken rolle spiller musikk som pedagogisk verktøy i grunnskolen?” Vi vil prøve å oppnå større innsikt innen bruken av musikk i grunnskolen. Det vi ville finne ut er ikke noe som er målbart, eller som kan uttrykkes i rene tall. (Mæland og Frugård 2004 s.16) Vi måtte se etter meningen bak forskingsmateriale og artikler for så å gjøre oss opp en egen mening. Vi er også ute etter å få lære av erfaringer som andre personer har opparbeidet, og deres meninger rundt dette. 
Forskingsmetoder vi har tatt i bruk er dokumentanalyse og intervju. Store deler av dokumentanalysen vil basere seg på boken ”Det musiske menneske” av Jon-Roar Bjørkvold. 

”Når ein driv slik dokumentanalyse, er det viktig å kjenna til den situasjonen dette dokumentet vart til i.” (Mæland og Frugård 2004 s.29 

Grunnen til valget av dette som metode er at vi også har relativt liten tid til å samle inn informasjon. 
Vi har gjennomført intervju med en lærer som bruker musikk som pedagogisk verktøy i grunnskolen. Spørsmålene vi har laget på forhånd retter seg inn mot våre synspunkter om at musikk skal være engasjerende og inkluderende uten at de blir ledende. Vi sendte inn spørsmålene inn til intervjuobjektet på forhånd slik at vi kunne få godt gjennomtenkte svar, dette vil gjøre det lettere å få til en god dialog. Vi valgte å møte intervjuobjektet personlig, dette gjorde at vi lettere kunne stille følgespørsmål, og dermed få mer utfyllende svar. Vi brukte båndopptaker i intervjuet for å få mest mulig ut av spørsmålene, og for å gjøre det lettere å bearbeide svarene i etterkant. 
Grunnen til at vi bare fikk intervjuet en lærer er pågrunn av at tidligere avtaler med andre lærere ble utsatt til etter innleveringsfristen, slik at vi måtte komme opp med en nødløsning. Vi hadde først tenkt å intervjue tre lærere, men pga vinterferie ble disse avtalene utsatt. 
